വദനസുരതം

പങ്കാളിയുടെ ലൈംഗികാവയവങ്ങളെ അഥവാ ഉത്തേജനം നൽകുന്ന വിവിധ ശരീരഭാഗങ്ങളെ ചുണ്ടോ, നാവോ ഉപയോഗിച്ച് ഉത്തേജിപ്പിക്കുന്ന ലൈംഗിക പ്രക്രിയയെയാണ് വദനസുരതം എന്നു വിളിക്കുന്നത്. ഓറൽ സെക്സ് (Oral sex) എന്ന് ഇംഗ്ലീഷിൽ  അറിയപ്പെടുന്നു. ധാരാളം ആളുകൾ ബാഹ്യകേളി അഥവാ ഫോർപ്ലേയുടെ ഭാഗമായി ഇത് ഉപയോഗപ്പെടുത്താറുണ്ട്. 
കണ്ണി=https://en.wikipedia.org/wiki/File:Wiki-fellatio02.png|ലഘുചിത്രം|250x250ബിന്ദു|വദനസുരതം നടത്തുന്ന സ്ത്രീ
എന്നാൽ ഇത് എല്ലാവരും നിർബന്ധമായും ചെയ്യേണ്ട ഒന്നല്ല. താല്പര്യമുള്ളവർ മാത്രം ആസ്വദിക്കേണ്ടുന്ന ഒരു രീതിയാണ് ഇത്. മിക്കവർക്കും വൃത്തി, ശുചിത്വം എന്നിവ ഇത്തരം ലൈംഗിക രീതികളിൽ വളരെ പ്രധാനമാണ്. വളരെയധികം സുഖകരമാണ് ഇതെന്ന് ആളുകൾ അഭിപ്രായപ്പെടുന്നു. പല ആളുകൾക്കും ലൈംഗികസംതൃപ്തിക്ക് ഒഴിച്ചുകൂടാനാകാത്ത ഒരു മാർഗം കൂടിയാണ് വദനസുരതം. ചില വ്യക്തികൾ ഇക്കാര്യത്തിൽ വളരെയധികം താല്പര്യം പ്രകടിപ്പിച്ചു കാണാറുണ്ട്. എന്നാൽ മറ്റു ചിലർക്ക് ഇത്തരം രീതികൾ വെറുപ്പ് ഉളവാക്കുന്നതാണ്.

സ്‍ത്രീപുരുഷബന്ധങ്ങളിലും സ്വവർഗരതിയിലും ലൈംഗികസുഖം നേടുന്നതിനായി ഈ രീതി ഉപയോഗപ്പെടുത്തുന്നു. പ്രധാനമായും ഇത് രണ്ടു രീതിയിൽ കാണപ്പെടുന്നു. സ്‍ത്രീയോനിയിൽ നടത്തുന്ന വദനസുരതത്തെ യോനീപാനമെന്നും (cunnilingus) പുരുഷലിംഗത്തിൽ നടത്തുന്ന വദനസുരതത്തെ ലിംഗപാനമെന്നും (fellatio)വിളിക്കുന്നു.  

ലിംഗഭേദമന്യേ ചെവി, കഴുത്ത്, മാറിടം, പുക്കിൾ, തുടകൾ തുടങ്ങി കാൽവിരലുകൾ വരെയുള്ള എല്ലാ ഭാഗങ്ങളെയും ഇത്തരത്തിൽ ചുണ്ടും നാവും കൊണ്ട് ഉത്തേജിപ്പിക്കാം. സ്ത്രീകൾക്ക് മാത്രമല്ല പുരുഷന്മാർക്കും ഇത്തരം ശാരീരിക ഉത്തേജനം അതീവ സുഖകരവും സന്തോഷകരവുമാണ്. ആമുഖലീലയുടെ ഭാഗമായോ, ലൈംഗികബന്ധത്തിന്റെ ഇടയിലോ, അതിനുശേഷമോ അല്ലെങ്കിൽ അതിനായിത്തന്നെയോ ഇണകൾ വദനസുരതത്തിൽ ഏർ‍പ്പെടാറുണ്ട്. പലപ്പോഴും ഇത്‌ രതിമൂർച്ഛയിലേക്ക് നയിക്കാറുണ്ട്.

ഗർഭധാരണം ഒഴിവാക്കിക്കൊണ്ട് രതിമൂർച്ഛ ആസ്വദിക്കാന്നതിനാൽ ലിംഗ-യോനീബന്ധത്തിനു പകരമായുള്ള ഒരു മികച്ച രീതിയായി വദനസുരതം പരിഗണിക്കപ്പെടുന്നു. സ്ത്രീയിൽ ഏറെ സംവേദനക്ഷമമായ നാഡീതന്തുക്കളുള്ള ഭഗശിശ്നിക അഥവാ കൃസരി (clitoris) ഇത്തരത്തിൽ നാവും ചുണ്ടും കൊണ്ട് നേരിട്ട് ഉത്തേജിപ്പിക്കുന്നത് ലിംഗയോനി സമ്പർക്കത്തെക്കാൾ എളുപ്പത്തിൽ രതിമൂർച്ഛ ലഭിക്കാൻ സഹായകരമാകുമെന്ന് പഠനങ്ങൾ തെളിയിക്കുന്നു. മാത്രമല്ല, പല സ്ത്രീകൾക്കും യോനിയിൽ ശരിയായ നനവ് അഥവാ ലൂബ്രിക്കേഷൻ (രതിസലിലം) ലഭിക്കാനും ഇത് സഹായിക്കുന്നു. അതുവഴി വേദനരഹിതവും സുഖകരവുമായ ലൈംഗികബന്ധം സാധ്യമാകുന്നു. 

സമാനമായി പുരുഷന്മാരിലും ലിംഗമുകുളത്തെ ഉത്തേജിപ്പിക്കുന്നത് ശുക്ല സ്കലനത്തിന് കാരണമാകാറുണ്ട്. ചെറിയതോതിൽ ലിംഗത്തിന്  ഉദ്ധാരണക്കുറവുള്ള പല പുരുഷന്മാർക്കും ഓറൽ സെക്സ് മെച്ചപ്പെട്ട ദൃഢതയ്ക്കും ശരിയായ ഉദ്ധാരണത്തിനും  സഹായിക്കാറുണ്ട്. മൃദുവായി പങ്കാളിക്ക് ബുദ്ധിമുട്ട് ഉണ്ടാകാതെ ആസ്വാദ്യകരമായ രീതിയിൽ വേണം ഇവ മുന്നോട്ടു കൊണ്ട് പോകേണ്ടത്. ലൈംഗികവായവങ്ങൾ വൃത്തിയായി സൂക്ഷിക്കേണ്ടത് ഇതിന് അനിവാര്യമാണ്. 

വദനസുരതത്തിന് ഇടയിൽ പല്ലുകൊള്ളുക, വേദനിപ്പിക്കുന്ന രീതിയിൽ കടിക്കുക എന്നിവ ഇതിന്റെ ആസ്വാദ്യത ഇല്ലാതാക്കും, മാത്രമല്ല ലൈംഗിക താല്പര്യക്കുറവിനും അങ്ങനെ ചെയ്യുന്ന പങ്കാളിയോട് വിരോധത്തിനും അത്‌ കാരണമായേക്കും. എന്നാൽ ഹ്യൂമൻ പാപ്പിലോമ വൈറസ് അഥവാ എച്ച്ഐവി, എച്ച് പിവി (HPV) വാഹകരിൽ നിന്നും അണുബാധ ഇത്തരം രീതി വഴി പകരുവാൻ സാധ്യത ഉണ്ട്. അതിനാൽ ഓറൽ സെക്സ് ഇഷ്ടപ്പെടുന്നവർ പങ്കാളിക്ക് ഇത്തരം രോഗാവസ്ഥകൾ ഇല്ലെന്ന് ഉറപ്പ് വരുത്തേണ്ടതും, എച്പിവി പ്രതിരോധ കുത്തിവെപ്പ് അഥവാ വാക്സിൻ എടുക്കുന്നതും ഏറെ ഗുണകരമാണ്. 

വദന സുരതത്തിൽ ഏർപ്പെടുമ്പോൾ പുരുഷന്മാർ കോണ്ടം ധരിക്കുന്നത്  രോഗാണുബാധകൾ തടയുന്നു. സ്ത്രീകൾക്കുള്ള കോണ്ടം അഥവാ ആന്തരിക കോണ്ടം വദന സുരതവേളയിൽ സ്ത്രീകൾക്ക് യോനിയിൽ ധരിക്കാവുന്നതാണ്. വദന സുരതം ഇഷ്ടപെടുന്നവർക്ക് വേണ്ടി വായയിൽ ധരിക്കാവുന്ന റബ്ബർ ദന്തമൂടികൾ അഥവാ ഡെന്റൽ ടാംസ് എന്ന പ്രത്യേക തരം കോണ്ടവും ഇന്ന് ലഭ്യമാണ്. ഫാർമസി, ഓൺലൈൻ മാർഗത്തിലും ഇവ ലഭ്യമാണ്..

വദനസുരതവും ആരോഗ്യവും
വദനസുരതവുമായി ബന്ധപ്പെട്ട് ചില പ്രധാനപ്പെട്ട ആരോഗ്യകാര്യങ്ങൾ വ്യക്തികൾ അറിഞ്ഞിരിക്കേണ്ടതുണ്ട്.

ഓറൽ സെക്സിലൂടെയും പല ലൈംഗികരോഗങ്ങളും (Sexually Transmitted Infections - STIs) പകരാനുള്ള സാധ്യതയുണ്ട്.

ഓറൽ സെക്സിലൂടെ പകരാൻ സാധ്യതയുള്ള ചില പ്രധാന ലൈംഗിക രോഗങ്ങൾ താഴെ കൊടുക്കുന്നു. 

1. ഹെർപ്പസ് (Herpes): വായിലും ജനനേന്ദ്രിയ ഭാഗങ്ങളിലും വ്രണങ്ങളുണ്ടാക്കുന്ന ഒരു വൈറസ് രോഗമാണിത്. ഓറൽ സെക്സിലൂടെ ഇത് എളുപ്പത്തിൽ പകരാം.

2. ഗോണോറിയ (Gonorrhea): തൊണ്ടയിലും വായിലും ജനനേന്ദ്രിയ ഭാഗങ്ങളിലും അണുബാധയുണ്ടാക്കുന്ന ഒരു ബാക്ടീരിയ രോഗമാണിത്.

3. സിഫിലിസ് (Syphilis): ശരീരത്തിൻ്റെ വിവിധ ഭാഗങ്ങളെ ബാധിക്കാവുന്ന ഗുരുതരമായ ഒരു ബാക്ടീരിയ അണുബാധയാണിത്. വായിലും തൊണ്ടയിലും വ്രണങ്ങൾ ഉണ്ടാകാൻ സാധ്യതയുണ്ട്.

4. എച്ച്.പി.വി (HPV - Human Papillomavirus): ചില തരം എച്ച്.പി.വി വൈറസുകൾ ഓറൽ സെക്സിലൂടെ വായിലും തൊണ്ടയിലും അണുബാധയുണ്ടാക്കുകയും ചിലപ്പോൾ കാൻസറിന് പോലും കാരണമാകുകയും ചെയ്യാം. (ഇതിന് ഫലപ്രദമായ വാക്സിൻ ഇന്ന് ലഭ്യമാണ്)

5. എച്ച്.ഐ.വി (HIV - Human Immunodeficiency Virus): എച്ച്.ഐ.വി അഥവാ എയ്ഡ്‌സ് പകരാനുള്ള സാധ്യത മറ്റ് ലൈംഗിക ബന്ധങ്ങളെ അപേക്ഷിച്ച് ഓറൽ സെക്സിലൂടെ കുറവാണെങ്കിലും, സാധ്യത പൂർണ്ണമായും തള്ളിക്കളയാൻ കഴിയില്ല, പ്രത്യേകിച്ച് വായിൽ മുറിവുകളോ വ്രണങ്ങളോ ഉണ്ടെങ്കിൽ.

ഓറൽ സെക്സിലൂടെയുള്ള രോഗസാധ്യത കുറയ്ക്കാൻ ചില കാര്യങ്ങൾ ശ്രദ്ധിക്കാം:

സുരക്ഷാ മാർഗങ്ങൾ ഉപയോഗിക്കുക:

1. കോണ്ടം (Condoms): പുരുഷ ലിംഗത്തിൽ കോണ്ടം ഉപയോഗിക്കുന്നത് രോഗം പകരാനുള്ള സാധ്യത ഗണ്യമായി കുറയ്ക്കും.

2. ഡെന്റൽ ഡാം (Dental Dams): ഇത് നേർത്ത റബ്ബർ ഷീറ്റുകളാണ്. യോനിയിലും ഗുദത്തിലും ഓറൽ സെക്സ് ചെയ്യുമ്പോൾ ഒരു ഡെൻ്റൽ ഡാം ഉപയോഗിക്കുന്നത് ശരീര ദ്രവങ്ങൾ തമ്മിൽ നേരിട്ടുള്ള സമ്പർക്കം ഒഴിവാക്കാൻ സഹായിക്കും.

3. വ്യക്തിശുചിത്വം: ലൈംഗികബന്ധത്തിന് മുൻപും ശേഷവും ജനനേന്ദ്രിയ ഭാഗങ്ങളും വായയും വൃത്തിയായി സൂക്ഷിക്കുക. വീര്യം കുറഞ്ഞ സോപ്പ്, മൌത്ത് വാഷ് എന്നിവ ഉപയോഗിക്കാം.

4. ഗുഹ്യരോമങ്ങൾ: ചിലർ വദനസുരതത്തിൽ ഏർപ്പെടുന്നവർ ഗുഹ്യരോമം നീക്കം ചെയ്യേണ്ടത് ആവശ്യമാണ് എന്ന്‌ കരുതുന്നു. എന്നാൽ ഇതേപറ്റി ശാസ്ത്രീയമായ അറിവ് പലർക്കുമില്ല. ജനനേന്ദ്രിയ ഭാഗത്തിന്റെ സംരക്ഷണമാണ് ഗുഹ്യ രോമത്തിന്റെ ധർമ്മം. ബന്ധപ്പെടുമ്പോൾ മൃദുവായ ഗുഹ്യഭാഗത്തെ ചർമ്മത്തിലേക്ക് നേരിട്ടുള്ള ഉരസൽ കുറയ്ക്കുവാനും, അതുവഴി രോഗാണുബാധകളെ തടയുവാനും, ഫിറമോണുകൾ ശേഖരിക്കുന്നതിനും, പൊടിയും മറ്റും യോനിയുടെ ഉള്ളിലേക്ക് കടക്കാതിരിക്കുന്നതിനും ഗുഹ്യരോമങ്ങൾ സഹായിക്കുന്നു. ലൈംഗികബന്ധത്തിലൂടെ പകരുന്ന രോഗങ്ങൾ തടയാൻ ഗുഹ്യ രോമം ഒരുപരിധിവരെ സഹായിക്കുന്നു.

ഗുഹ്യരോമം അവയുടെ മൂടോടെ ഷേവ് ചെയ്യുന്നത് നിമിത്തം ഗുഹ്യചർമ്മത്തിൽ സൂക്ഷ്മമായ മുറിവുകൾ ഉണ്ടാകുവാനും, രോഗാണുബാധകൾ എളുപ്പം പടരുവാനും സാധ്യതയുണ്ട്; പ്രത്യേകിച്ച് സുരക്ഷിതമല്ലാത്ത ലൈംഗികബന്ധത്തിലൂടെ പകരുന്ന രോഗങ്ങൾ, ഉദാഹരണത്തിന് എച്ഐവി (എയ്ഡ്‌സ്) (HIV), എച്പിവി (HPV) ഉൾപ്പടെയുള്ള രോഗാണുബാധകൾ (STDs) എളുപ്പത്തിൽ പകരാം. അതിനാൽ ഇവ ബുദ്ധിമുട്ട് ഉണ്ടാക്കുക ആണെങ്കിൽ ഷേവ് ചെയ്യുന്നത് ഒഴിവാക്കി പകരം ട്രിമ്മറോ ചെറിയ കത്രികയോ ഉപയോഗിച്ച് വെട്ടി നീളം കുറച്ചു നിർത്തുകയോ ചെയ്യുന്നതാണ് കൂടുതൽ ആരോഗ്യകരം.

5. തുറന്ന ആശയവിനിമയം: പങ്കാളിയുമായി ലൈംഗികാരോഗ്യത്തെക്കുറിച്ചും രോഗസാധ്യതകളെക്കുറിച്ചും തുറന്നു സംസാരിക്കുക. പരസ്പരം വിശ്വാസത്തോടെ കാര്യങ്ങൾ പങ്കുവെക്കുന്നത് വളരെ പ്രധാനമാണ്. 

6. പരിശോധനകൾ നടത്തുക: ലൈംഗികമായി സജീവമായ വ്യക്തികൾക്ക് ലൈംഗികരോഗങ്ങൾ ഉണ്ടോ എന്ന് പരിശോധിക്കുന്നത് നല്ലതാണ്. രോഗലക്ഷണങ്ങൾ ഇല്ലെങ്കിൽ പോലും പരിശോധനകൾ നടത്തുന്നത് ആരോഗ്യകരമായ ലൈംഗിക ജീവിതത്തിന് സഹായിക്കും.

7. സമ്മതം (Consent) പ്രധാനം:

ഏതൊരു ലൈംഗിക പ്രവർത്തനത്തിലും സമ്മതം (Consent) എന്നത് ഏറ്റവും പ്രധാനപ്പെട്ട കാര്യമാണ്. ഓറൽ സെക്സിലും ഇത് ബാധകമാണ്.

ഓരോ വ്യക്തിക്കും താൽപ്പര്യമുള്ളതും അല്ലാത്തതുമായ കാര്യങ്ങളുണ്ടാകാം. 

പങ്കാളിയുടെ താൽപ്പര്യങ്ങളെയും അതിരുകളെയും മാനിക്കുക.

സമ്മതം എപ്പോൾ വേണമെങ്കിലും പിൻവലിക്കാൻ ഓരോ വ്യക്തിക്കും അവകാശമുണ്ട്. അങ്ങനെയുണ്ടായാൽ അതിനെ ബഹുമാനിക്കണം.

ഓറൽ സെക്സ് ഉൾപ്പെടെയുള്ള ലൈംഗിക കാര്യങ്ങളിൽ ശരിയായ വിവരങ്ങൾ മനസ്സിലാക്കുകയും, സുരക്ഷിതമായ മാർഗ്ഗങ്ങൾ സ്വീകരിക്കുകയും, തുറന്ന മനസ്സോടെ പങ്കാളിയുമായി സംസാരിക്കുകയും ചെയ്യുന്നത് ആരോഗ്യകരവും സന്തോഷകരവുമായ ലൈംഗിക ജീവിതത്തിന് സഹായിക്കും.

 ശ്രദ്ധിക്കേണ്ട കാര്യങ്ങൾ 
വദനസുരതത്തിലേർപ്പെടുന്നവർ കുളിച്ചതിനുശേഷം ബന്ധപ്പെടുന്നതാണ് നല്ലത്. കാരണം ഏതെങ്കിലും തരത്തിലുള്ള ശരീര ദുർഗന്ധം ലൈംഗിക ബന്ധത്തിന്റെ ആസ്വാദ്യതയെ ബാധിക്കും എന്നതിനാലാണ്. 

പങ്കാളിയുടെ വൃത്തിക്കുറവ്, മൂത്രത്തിന്റെ ദുർഗന്ധം, വായനാറ്റം, മദ്യം സിഗരറ്റ് എന്നിവയുടെ രൂക്ഷഗന്ധം, പുരുഷലിംഗം വിസർജന അവയവമാണെന്ന കാഴ്ചപ്പാട് തുടങ്ങിയവ ഇതിനോട് അകൽച്ച ഉണ്ടാകാൻ ഒരു പ്രധാന കാരണമാണ്. 

വദനസുരതത്തിന് മുൻപ് ശരീരഭാഗങ്ങൾ, പ്രത്യേകിച്ചു വായ കഴുകേണ്ടതും, ജനനേന്ദ്രിയ ഭാഗങ്ങൾ വീര്യം കുറഞ്ഞ സോപ്പ് ഉപയോഗിച്ച് കഴുകേണ്ടതും അത്യാവശ്യമാണ്. ഇങ്ങനെ ചെയ്യുമ്പോൾ ആരോഗ്യ പ്രശ്നങ്ങൾ കണക്കിലെടുത്തു ജനനേന്ദ്രിയ ഭാഗങ്ങളിൽ വീര്യം കൂടിയ സോപ്പോ മറ്റ് ലായനികളോ ഉപയോഗിക്കാതിരിക്കാൻ പ്രത്യേകം ശ്രദ്ധിക്കേണ്ടതുണ്ട്. 

ഗുഹ്യരോമങ്ങൾ ബുദ്ധിമുട്ട് ഉണ്ടാക്കുക ആണെങ്കിൽ ട്രിമ്മറോ ചെറിയ കത്രികയോ ഉപയോഗിച്ച് വെട്ടി നീളം കുറച്ചു നിർത്തുന്നതാണ് ഗുണകരം. അവ ഷേവ് ചെയ്യുന്നത് ഒഴിവാക്കുകയാണ് ആരോഗ്യകരം. 

നേരിട്ട് ഓറൽ സെക്‌സിനു മുതിരാതെ ചുംബനത്തിൽ വേണം കാര്യങ്ങൾ തുടങ്ങാൻ. കാരണം ഇരുവരും ലൈംഗികമായി ഉത്തേജിക്കപ്പെടുമ്പോഴേ വദന സുരതം ആസ്വാദ്യമാകൂ. ഇതിനുവേണ്ടി അൽപ്പം സമയമെടുത്ത് പങ്കാളിയെ ഉത്തേജിപ്പിക്കണം. 

ലൈംഗിക ബന്ധത്തിലൂടെ പകരുന്ന രോഗങ്ങൾ (STDs) തടയാൻ വദനസുരതത്തിൽ സാധിക്കില്ല. അതിനാൽ സുരക്ഷിത മാർഗങ്ങളായ ഗർഭനിരോധന ഉറകൾ അഥവാ കോണ്ടം (condom), റബ്ബർ ദന്തമൂടികൾ അഥവാ ഡെന്റൽ ടാംസ്, സ്ത്രീകൾക്കുള്ള കോണ്ടം തുടങ്ങിയവ ഉപയോഗിക്കുന്നത് ഇത്തരം രോഗാണുബാധകളെ നല്ല രീതിയിൽ തടയുവാൻ സഹായിക്കുന്നു. ഇവ ശുക്ലവും ലൂബ്രിക്കേഷന്റെ ഭാഗമായ മറ്റ് സ്നേഹദ്രവവും പങ്കാളിയുടെ ഉള്ളിലേക്ക് എത്തുന്നത് തടയുന്നു. 

വാനിലാ, ചോക്ലേറ്റ്, ബനാനാ തുടങ്ങിയ പല ഭക്ഷ്യസാധനങ്ങളുടെ രുചിയും മണവുമുള്ള പ്രത്യേകതരം  കോണ്ടം വദനസുരതം ഇഷ്ടപ്പെടുന്നവരെ ഉദ്ദേശിച്ചുള്ളതാണ്. അതിനാൽ ചില ആളുകൾക്ക് വദനസുരതത്തിന് ഇത്തരം ഉറ നിര്ബന്ധമാണ്. 

പങ്കാളികളിൽ ഒരാൾക്കെങ്കിലും ഏതെങ്കിലും തരത്തിലുള്ള അണുബാധ പ്രത്യേകിച്ച് വായ, മോണ, മറ്റ് ജനനേന്ദ്രിയ ഭാഗങ്ങൾ എന്നിവിടങ്ങളിൽ അണുബാധ, മുറിവുകൾ എന്നിവ ഉണ്ടെങ്കിൽ വദനസുരതം പൂർണമായും ഒഴിവാക്കണം അല്ലെങ്കിൽ ഉറ നിർബന്ധമായും ഉപയോഗിക്കണം. 

ചില വ്യക്തികൾക്ക് വദനസുരതത്തോട് തീരെ താല്പര്യമുണ്ടാവില്ല; അത്തരം ആളുകളെ ഇതിൽ പങ്കാളിയാകാൻ നിർബന്ധിക്കുന്നത് വിരക്തിക്കും ബന്ധം വഷളാകാനും കാരണമാകാം. മറ്റേതൊരു ലൈംഗികപ്രവൃത്തിയും പോലെ പങ്കാളിയുടെ സമ്മതം ഇവിടെയും പരമ പ്രധാനമാണ്. ഇക്കാര്യം ഇണകൾ തുറന്നു സംസാരിച്ചു തീരുമാനിക്കേണ്ടതാണ്. 

 വിവിധ നിലകൾ 
ലൈംഗികബന്ധത്തിലെന്നതുപോലെ വദനസുരതത്തിലും വ്യത്യസ്തതയ്ക്കായി വിവിധ നിലകൾ ഉപയോഗപ്പെടുത്താറുണ്ട്. അറുപത്തിയൊമ്പത് (69) എന്നത് പരക്കെ അറിയപ്പെടുന്ന ഒരു നിലയാണ‍്. കാകിലം എന്നും ഈ നിലയ്ക്ക് പേരുണ്ട്.  ഈ നിലയിൽ രണ്ടുപങ്കാളുകൾക്കും ഒരേ സമയം തന്നെ ലൈംഗിക ഉത്തേജനം നല്കുവാനും നേടുവാനും സാധിക്കും. കൂടാതെ പങ്കാളിയുടെ മുഖത്തോട് ചേര്ന്നിരുന്ന് ലൈംഗികാവയവങ്ങളെ വായോടടുപ്പിച്ചും (Facesitting) തൊണ്ടയിലേയ്ക്കു കടത്തിവയ്‍ച്ചും (Deep throat) വദനസുരതത്തിലേർ‍പ്പെടാറുണ്ട്. ഇതിന് മുൻപും ശേഷവും ലൈംഗികാവയവങ്ങൾ വീര്യം കുറഞ്ഞ സോപ്പും ശുദ്ധജലവും ഉപയോഗിച്ച് കഴുകുന്നത് ശുചിത്വം പാലിക്കുന്നതിന് ആവശ്യമാണ്. ലൈംഗിക അവയവം പങ്കാളിയുടെ വായയുമായി സമ്പർക്കം വരുമെന്നതിനാൽ അങ്ങേയറ്റം ശുചിത്വത്തോടുകൂടി വേണം ബന്ധപ്പെടാൻ. 

ഓറൽ സെക്‌സ് എന്നത് ലൈംഗികായവത്തെ മാത്രം ഉത്തേജിപ്പിക്കുന്ന ഒന്നായി ഉത്തേജിപ്പിക്കുന്ന ഒന്നാക്കി മാറ്റരുത്. അതിനു ചുറ്റുമുള്ള പ്രദേശങ്ങളും മികച്ച ഉത്തേജന കേന്ദ്രങ്ങളാണ്. ലൈംഗികാവയവത്തെ മൊത്തം കേന്ദ്രീകരിക്കുന്നതിനു പകരം ശരിയായ സ്ഥലം കണ്ടെത്തി വേണം ഉത്തേജനം നൽകാൻ. സ്ത്രീകളാണെങ്കിൽ സംവേദനക്ഷമത ഏറെയുള്ള ഭഗശിശ്നിക അഥവാ കൃസരിയിലുള്ള മൃദുവായ തഴുകലുകൾ രതിമൂർച്ഛയിലേക്ക് നയിക്കും.  പുരുഷന്റെ ലൈംഗികാവയത്തിന്റെ ഭാഗമായ വ്രഷണങ്ങളിലും അതിനു താഴെയുള്ള ഭാഗങ്ങളിലും വരുത്തുന്ന സ്പർശനങ്ങളിലൂടെ ഉത്തേജനം സാധ്യമാക്കാം. സ്ത്രീകളിലും പുരുഷന്മാരിലും മാറിടങ്ങൾ, ചെവി, വിരലുകൾ, പൊക്കിൾച്ചുഴി തുടങ്ങിയ അനേകം ശരീര ഭാഗങ്ങളും ഇത്തരത്തിൽ വായയും ചുണ്ടും കൊണ്ടു ഉത്തേജിപ്പിക്കാവുന്ന കേന്ദ്രങ്ങളാണ്.

 അവലംബം 

വർഗ്ഗം:ലൈംഗികത

tr:Oral seks#Fellatio